DISPUTATIO  MEDICA 


INAUGURATIS, 


QU  EDAM  DE 


P  H  T  H I S I  P  U  L  M  ( )  N  A  L I 

% 

COMPLECTENS. 


Auctore  Barclay  Harper. 


PRAEFANDA. 

JVIors,  si  nostris  quoque  temporibus,  ut  in  fabu¬ 
lis  quondam  fecisse  narratur,  cellam  suam  regiam 
conscenderet,  convocatisque  potestatis  suae  minis¬ 
tris  omnibus — 

Ali  maladies  ; 

Of  ghastly  spasm,  or  racking  torture,  qualms 
Of  heart-sick  agony,  ali  feverous  kinds, 

Convulsions,  epilepsies,  fierce  catarrhs, 

Intestine  stone,  and  ulcer,  cholic  pangs, 

Demoniac  phrenzy,  moping  melancholy. 

And  moon-struck  madness,  pining  atrophy. 

Marasmus,  and  wide-wasting  pestilence, 

Dropsies,  and  asthmas,  and  joint-racking  rheums 

(Milton.) 

eos  apud,  quae  tune  de  eo  commeriti  essent,  di¬ 
cendi  potestatem  faceret,  haud  dubium  est  quin 
devastationis  palma  Phthisin  dignaretur.  Hic 
enim  apparitur.  Pegi  suo  pallido  et  horrendo 
victimas  aut  legit  semper,  aut  adducit,  aut  mac¬ 
tat.  Bellum  hodie  gentes  populatur,  cras  quies¬ 
cit  :  fames  per  intervalla  tantum  vires  suas  exe- 
rit :  Pestis,  finita  strage,  antrum  suum  teter- 
rimum  petit.  Phthisis  autem  nunquam  exple¬ 
tur,  neque  satiatur  :  non  sexui,  non  aetati  parcit. 
Dormientibus  insidias  tendit,  vigilantes  occupat, 
noctuque  et  interdiu  saevit.  Victimae,  quas  mor- 

r 

bus  hic  exitiosus  morte  multat,  exitu  aut  immi¬ 
nentes,  aut  in  tempus  dilatae,  indicia,  quae  ab  aliis 
aliter  spectantur,  edunt.  Dum  poeta  figuram 
elegantiorem,  aeream,  frontem  eburneam,  genas, 
in  quibus  aurorae  rubor  cum  amoris  nitore  certare 
haud  desinit,  cernit ;  medicus  in  his  omnibus,  quae 
poeta  mirari  gaudet,  morbi  insignia  contemplatur ; 
mentibus  haud  magis  inter  se  diversis  fabularum 

heroicarum  conditor,  Fossor,  sepulchrum  tuentur. 
Dum  hic  nihil  nisi  marmor  incisum,  effigiem  af¬ 
fabre  factam,  aut  scutum  variis  ornamentis  dis¬ 
tinctum  miratur,  ille  carnem  intus  putrescentem, 
aut  ossa  albentia  cogitatione  complectitur. 

Quae  Thomas  in  libro  suo,  cui  titulus  “  Prac- 
tice  of  Medicine,”  de  Mania  dixerit,  mihi  huic 
loco  ita  apta  videntur,  ut  ipsius  verba  citare  pla¬ 
ceat.  “  One  who  is  aware  of  a  decided  bias  in  his 
own  person  toward  mental  deran gement,  ought  to 
shun  tlie  chance  of  eoctending  and  perpetuating 
the  ravages  of  so  dreadful  a  calamity.  A  man 
so  situated,  in  incurring  the  risk  of  becoming  a 
parent,  involves  himself  in  a  crime  which  may 
not  improbably  project  its  lengthened  shadows, — 
a  shadow ,  too,  which  widens  in  proportion  as  it 
advances, —  over  the  intellect,  and  the  liappiness 
of  an  indefinite  succession  of  beings.  When,  as 
it  sometimes  happens,  an  hereditary  disposition  or 
bias  to  this  disease  appears  to  sleep  through  one 
generation,  it  will  often  be  found  to  waken  in 
the  next,  with  even  aggravated  horrors.  Should 
the  child  of  a  maniae  escape  his  parenfdays  aml, 
the  chance  is  small  that  the  grandchild  will  be 


4 


1)E  PHTHISI  PULMONALI. 


equally  fortunate.  The  continuet!  stream  of  in- 
sanity,  although  it  occasionally  conceal  itself  for 
a  time,  may  soon  again  emerge  to  our  view.” 

Ex  partis  affectas  fabrica,  a  quibusdam  asseri¬ 
tur  de  Phthisi  vere  dici  posse,  quod  de  amore  finx¬ 
erit  Ovidius, 

“  Non  est  medicabilis  herbis.” 

Quam  sententiam,  utinam,  experientia  certa  non 
tam  bene  confirmasset ! 

Cui  haec  cogitanti,  cum  vate,  qui  de  sepulchro 
cecinit,  exclamare  non  in  mentem  venit  ? 

“  Proud  iEsculapius’  son, 

Where  are  thy  boasted  implements  of  art. 

And  all  thy  well-crammed  magazines  of  health  ? 

***** 

Where  are  thy  recipes  and  cordials  now, 

With  the  long  list  of  vouchers  for  thy  cures  ?” 


DE  MORBO  DEFINIENDO  ET  ORDINANDO. 

Cullenus  Phthisin  pulmonalem ,  perperam, 
ni  fallor  Haemoptysi ,  veluti  sequelam  subjecit. 
Neque  enim  semper  Haemoptysis  in  Phthisin  de¬ 
sinit  :  neque  haec  non  saepe,  illa  non  praegressa, 

accedit.  Duas  idem  auctor  clarus  species  propo¬ 
suit  ;  nimirum, 

I.  Incipientem ,  atque  II.  Confirmatam  :  quem 
plane  haec  res  omnino  fefellit ;  duas  enim  unius 
morbi  partes,  species  nominare  prorsus  alienum 
est. 

Morbum  de  quo  agimus  ita  definire  placet : 
“  Exulceratio  pulmonis,  marcore,  sputo  puris,  et 

febre  hectica  indicata.”  Haec  exulceratio  tripli- 

» 

cis  est  generis  ;  nimirum, 

I.  Modo  multoque  saepissime,  tuberculorum  in¬ 
flammationi  supervenit. 

II.  Modo  apostema ,  vel  abscessum,  excipit. 

III.  Alias  inflammationem  membranae  mucosae, 

sequitur.  Aliis  igitur  alia  contingit  ista 
inflammatio,  quae  exulcerationem  antece¬ 
dere  consuevit,  prout  adsint  tubercula,  ab¬ 
scessus,  sive  apostema ,  aut  inflammatio 
membranae  mucosae. 

Hac  vero  continentur  phthisis  Culleniana  in¬ 
cipiens  ;  exulceratione  futura,  confirmata. 

DE  SIGNIS. 

Satis  patet  ex  jam  propositis,  hujus  morbi  pro¬ 
gressum  in  duas  partes  recte  diduci ;  quarum 
una  inflammationis  sui  similis ;  altera  pulmonis 
jam  exulcerati,  signis  denuntiatur. 

I.  Inter  initia,  aeger,  citra  sputum,  crebro  tus¬ 
sire  solet,  praesertim  die  advesperascente.  Ossi 
pectoris  incumbit  sensus  ponderis  vel  ardoris ; 
spiritus  trahitur  et  emittitur  difficilius  atque  ci¬ 
tius,  quam  fert  natura,  potissimum  aegro  ambu¬ 
lante.  Dolor  lateris  simul  urget,  pleuritico 
aliquanto  levior ;  qualis  vernacule  “  Stitches” 
nominatur.  In  partem  dolentem  aegro  cubare 
non  licet.  Caput  porro  dolet ;  cutis  summa 
praeter  modum  calet ;  viresque  artuum  labuntur, 
haud  raro  citra  animi  languorem.  Inter  tussien¬ 
dum,  sensus  torquet  alieni  quasi  fauces  titillantis  ; 
vox  rauca  editur.  Si  homo  in  acclivi  ambulat, 
crebro  sedere  cogitur,  quo  melius  spiret,  corde 
simul  palpitante.  Cibi  parum  appetuntur,  nec 
raro  evomuntur.  Alvus  justo  pigrior  parum  ex- 

cernit :  oculi  hebetes  nitore  solito  destituuntur. 
Lingua  subflava  sordet:  urina  redditur  diluta. 
Arteriae  citius  duriusque,  quam,  valetudine  inte¬ 
gra,  moventur.  Sanguis  vena  nunc  secta  missus, 
tunica  ista  corio  simili  velatur. 

H  aec  mala,  lege  certa  vacua,  alios  leviter  exer¬ 
cent  ;  alios  graviter.  Modo  tantula  sunt,  ut  ip¬ 
sum  aegrum  pene  lateant ;  cui  catarrhus  mitior 
subesse  videtur.  At  serius  ocyus,  dolor  pectoris 
acutior,  sputum  que  sanguinis,  morbum  terribilem 
futurum  satis  insigniunt. 

II.  Tandem  dolor  pectoris  uni  sedi  infixus  con¬ 
tinenter  torquet :  infelix  tussi  vexatus  noctu  vi¬ 
gilat  :  pus  expuitur,  baud  sane  album,  leve  et 
aequale,  sed  acre,  viride,  nec  raro  cruentum  :  mo¬ 
do  calculi  extussiuntur.  Indies  sputa  increscunt ; 
interdum  equidem  libra  una  intra  horas  xxiv.  ex¬ 
creatur. 

Febris  hectica  mox  describenda  accedit.  An¬ 
helitus  foetet :  vox  raucisona  sonum  ampla  spelun¬ 
ca  ortum  refert,  adstantes  territura.  Spiritus 
sensim  fit  difficilior,  arteriae  saliunt  molliter  exili¬ 
ter,  at  vix  tardius  quam  antea.  Labuntur  vires  : 
emacrescit  totum  corpus  ;  id  quod  testantur  ocu- 

Ii  lapsi  et  vitrei,  ungues  adunci ;  ossa  ipsa  deni¬ 
que  summam  pene  cutem  transfixura.  Vires 
passu  celeri  jam  ruere  docent,  capilli  decidere  so¬ 
liti,  alvus  resoluta,  sudores  nocturni,  atque  aqua 
pedum  et  manuum  intercus.  Lingua  et  fauces 
rubescunt,  et  nitent,  aphthisque  efflorescunt. 
Demum,  ipsam  mortem  in  propinquo  testantur 
delirium,  oculi  obcaecati,  sputa  quiescentia,  ar¬ 
tus  frigentes,  nervorum  distentiones. 

De  Febre  Hectica. — Febrem  hecticam  sic  de¬ 
finio:  “  Febris  remittens,  duas  accessiones  quo¬ 
tidie  sibi  praeferre  solita,  meridianam  leviorem, 
vespertinam  graviorem  :  haec  vero  ex  horrore,  ar¬ 
dore,  et  demum  sudore  nocturno,  urina  simul 
multa  et  crassa,  constat  ;  secutura  remissione 
matutina.”  Haec  febris  plures  alios  morbos  sti¬ 
pare  consuevit ;  multoque  saepissime  (uti  phthisi 
pulmonali  maceratis)  puri  resorpto  sanguinique 
circumfluenti  immixto  debetur.  Scire  licet  inter 
hanc  aliasque  febres  interesse,  eo  quod  nunquam 
non  alio  quodam  morbo  jam  praesenti  nascitur  at¬ 
que  alitur :  quod  sudores  ejus  proprii  non  judi¬ 
catorii  aut  salutares  sunt ;  at  contra  collique- 
facturi  et  perniciosi :  quod,  secus  atque  febris  in¬ 
termittens,  binas  indies  accessiones  exhibet :  de- 

nique  (id  quod  notatu  dignissimum  opinor)  actio 
cerebri  et  ventriculi  parum,  febre  hectica ,  quam 
maxime  quavis  alia  implicatis,  labefactatur. 


DE  DIAGNOSI. 

Si  quidem  catarrho  mero  vexati,  humorem 
flavum,  et  opacum,  puri  ipsi  simillimum  extus¬ 
sire  consuerunt ;  haud  parvi  refert  medicorum 
pus  a  pituita,  id  est  muco ,  discernere  posse. 
Hisce  vero  notis  in  animo  habitis,  medico  errare 
vix  licebit.  Si  pus  aqua  mistum  aliquamdiu  ex¬ 
agitatur,  facile  et  aequaliter  per  totam  eam  dif¬ 
funditur  :  quod  si  liquor  postea  quiescit,  pus  suo 
nutu  illico  praeceps  cadit.  Pituita  contra  eodem 
modo  habita  flocculos  quasi  trahit,  aquae  inna¬ 
tans. 

Microscopio  interposito,  pus  latex  pellucidus 
et  tenuis  globulis  opacis  et  albidis  plenus  esse 
conspicitur  ;  qui  pituitae  omnino  desse  videntur. 

Si  pus  tabulis  duabus  vitreis  interclusum  luci 
objicitur,  eosdem  repraesentat  colores,  quos  iris 
coelestis,  vel  prisma  vitreum  jubari  oblatum. 

t  B 

Haud  equidem  ignoro  chemiae  peritos  aliis 
confidere  indiciis ;  iis  nempe,  quas  chemia  pate¬ 
fecit.  Quum  vero  haec  minoris  nobis  videntur, 
duo  unice  notabo.  Si  Murias  Ammonice  aqua 
dissolvitur,  iste  liquor  pus,  non  mucum,  coagula¬ 
re  valet. 

Si  sputa  Acido  Sulphurico  liquantur,  et,  aqua 
dein  adjecta,  nihil  exinde  subsidit,  pus  deesse  con¬ 
stat  :  quod  si  aliquid  dejicitur,  idem  pus  judi¬ 
candum.  Liquoris  Potassce  eadem  est  ratio. 


DE  CADAVERIBUS  SECANDIS. 

Cadaveribus  eorum  patefactis,  quos  phthisis 
pulmonalis  enecuit,  pulmo  plus  minusve  exulce¬ 
rari  apparet.  Modo  sane  ex  uno  latere  peni¬ 
tus  evanuit ;  ex  altero,  portio  non  nisi  perexigua 
superfuit.  Quum  vero  longe  saepissime  hic  mor¬ 
bus  e  tuberculis  inflammatis  oritur,  haec  brevi 
sermone  describere  in  animo  est. 

Tubercula  sunt  corpora  globosa,  subalbida, 
varia  mole,  conferta,  pulmonis,  penetralibus,  id 
est,  telae  reticulatae  cavernis,  infixa  ;  cartilagini  si¬ 
ve  caseo  haud  absimilia.  Starkius  aliique  va» 

sa  et  nervos  iis  inesse  negant.  Demum,  serius 
ocyus  inflammata  sensim  mollescunt.  A  centro 
mollities  profecta  ad  ambitum  denuo  serpit : 
nunc  demum  sacculi  fiunt,  humore  peracri  reple¬ 
ti.  Tandem  exesis,  id  est  resorptis,  sacculo  et 
partibus  conterminis,  patescit  foramen,  cujus  ope 
humor  iste  vitiosus  in  animae  meatum  profundi¬ 
tur  extussiendus.  Ubi  huc  ventum  est,  phthisis 
tuberculosa  confirmata  jure  subesse  dicitur.  Non 
autem  tubercula  omnia  eodem  tempore  inflam¬ 
mantur  aut  exulcerantur ;  at  saepe  eidem  corpori 
contingunt,  quaedam  dura,  alia  inflammata,  alia 
exulcerata.  Quod  ad  tuberculorum  naturam  at¬ 
que  originem,  parum  inter  medicos  convenit. 
Nonnullis  placuit,  ea  esse  glandes  lymphaticas 
struma  affectas  :  aliis,  arterias  bronchiales  in  cor¬ 
pore  struma  inquinato  ea  secernere.  Quum  sa¬ 
tis  constat  glandes  lymphaticas  pulmoni  deesse, 
tubercula  porro  nondum  inflammata  fibrinam  re¬ 
ferre,  vasisque  et  nervis  vacare  ;  inducor  qui  con¬ 
jiciam,  hasc  corpora  secerni,  non  ex  glandibus 
strumosis  constare. 

DE  SIGNORUM  RATIONE. 

Non  nisi  praecipuis  et  gravioribus  signorum 
insistere  in  animo  est. 

Tussis. — Inter  initia,  tussis,  ad  membranam 
mucosam  justo  aridiorem,  ideoque  admodum  ir¬ 
ritabilem,  referenda  est ;  ad  finem  contra,  ex  pure 
acri,  et  interdum  cruore  atque  calculis,  animae 
meatum  irritantibus,  enascitur. 

Difficultas  spirandi. — Pulmone  nondum  ex¬ 
ulcerato,  spiritum  gravant  praesertim  tubercula, 
vel  inflammatio  vel  eruor  intus  effusus,  haeeve 
omnia  simul  juncta ;  eodem  spectat  pectus  fere 
angustum. 

Postea  vero,  fabrica  pulmonis  exulceratione  di¬ 
ruta,  fistulae  spiritales  pure,  calculis  aut  cruore 
refertae,  spiritum  quam  maxime  impediunt. 

Marcor. — Corpus  tabescit,  eo  quod  chylus 
rite  in  sanguinem  converti  cessat.  Eodem  perti¬ 
nent  alvi  fluxus  atque  sudores  nocturni.  Ad  mar- 

corem  referenda  sunt  oculi,  adipe  resorpto,  lapsi, 
ungues  adunci,  &c. 

Oculi  vitrei. — Membrana  scler otica  margari¬ 
tam  colore  refert,  eo  quod  vascula  adnatae  insper¬ 
sa,  prse  corde  et  arteriis  languentibus,  laticem  te¬ 
nuem  unice,  non  particulas  rubras,  accipiunt.  Ob 
eandem  causam,  vires  scilicet  cordis  dilapsas,  vul¬ 
tus  expallescit,  caesariesque  sua  sponte  decidit. 

Alvi  fluxus  et  sudores  gelidi  fibris  motrici- 
bus  perquam  laxatis  debentur,  ideoque  morituros 
persaepe  male  habent ;  nec,  solummodo  phthisi 
sed  aliis  quoque  valetudinis  adversae  generibus 
absumendos  macerant. 

Aqua  pedum  et  manuum  intercus  partim  e  va¬ 
sis  exhalantibus  atque  absorbentibus  resolutis ; 
partim  e  sanguine  pulmonem  aegerrime  perme¬ 
ante,  nascitur. 


de  causis.  * 

Causae  morborum  triplicis  sunt  generis ;  Ab - 
ditce,  scilicet,  Evidentes  et  Continentes.  Ab- 

ditae  vocantur,  quae  corpora  ad  morbos  subeundos 
proclivia  reddunt :  hae  vero  ipsis  corporibus  fere 
inhaerent.  Evidentes  sunt,  quae  admotae  morbos 
excitant.  Continentes  sunt,  quae  morbos  consti¬ 
tuunt,  sublatae  tollunt,  mutatae  mutant.  De  ha¬ 
rum  singulis,  quod  ad  Phthisin  attinet,  nunc  dis¬ 
putandum. 

De  Causis  abditis. — Usus  jamdudum  edocuit, 
prae  cae teris  huic  malo  patere  sanguineos,  graciles, 
proceros,  pectore  angusto,  spina  dorsi  curva,  prae¬ 
ditos  ;  vultu  simul  roseo,  cute  pertenui,  oculis  coe¬ 
ruleis  (interdum  sane  fuscis),  cervicibus  longis, 
nervisque  perquam  sentientibus,  instructos.  Stru¬ 
mam  admodum  phthisi  favere,  res  est  notissima  : 
qua  scilicet  omnes  tuberculis  pulmonis  vexati  in¬ 
quinantur.  Hinc  phthisicis  persaepe  contingunt 
labrum  superius  tumidum,  alae  nasi  prominentes, 
glandulae  lymphaticas  tumefactae,  aliave  strumae 
indicia. 

Jamdiu  medicis  innotuit,  hunc  morbum  jure 
quasi  haereditario  a  parentibus  ad  serissimos  ne¬ 
potes  transferri ;  majoribus  scilicet  phthisicis  pro¬ 
gnatos  in  hoc  malum  exitiabile  incidere  solitos  es¬ 
se.  Ex  jam  propositis,  satis  in  aprico  est,  cur 

Britanni,  prae  aliis  quibusdam  gentibus,  hoc  mor¬ 
bo  conflictentur  ;  quippe  quorum  plurimos  indole 
jam  descripta  natura  donavit.  Adolescentes, 
pne  pueris  atque  sensibus,  lioc  morbo  affligi  con¬ 
suerunt.  Neque  vero  lex  hoc  perpetua  regit: 
quadragenarii  enim  eidem  succubuere. 

De  Causis  Evidentibus. — Causae  evidentes,  si¬ 
ve  excitantes,  triplicis  esse  generis  videntur. 

I.  Quae  tubercula  jam  pulmoni  infixa  inflam¬ 
mant. 

II.  Inflammatio  praegressa  in  suppurationem 
desitura. 

III.  Inflammatio  membranae  muscosae  praegres¬ 
sa. 


I.  Unde  nascantur  tubercula,  parum  constat. 
Quaecunque  vero  eadem  jam  facta  inflammare 
possint,  causae  excitantes  phthisis  tuberculosae 
jure  vocantur. 

Hujusmodi  sunt  imprimis  haemoptysis  atque 
asthma.  Non  sane  affirmo  hcemoptysin ,  quoties 
morbum  propositum  antecedit,  semper  tuberculis 
inflammandis,  eundem  arcessere  :  interdum  enim, 
hisce  deficientibus,  in  ulcus  abiit.  Quod  si  ad- 

sint,  nullus  dubito,  quin  tussis  assidua  hcemopty- 
sin  comitari  solita,  ea  adeo  usque  irritet,  ut  in¬ 
flammatio  cieatur.  Asthmatis  eadem  est  ratio. 

Quin  etiam  huc  attinent,  quaecunque  pulmo¬ 
nem  irritent,  dummodo  adsint  tubercula  :  qualia 
sunt  pulvis  quivis  acer,  fumive  ex  iis,  quas  effo¬ 
diuntur,  fusis  exorti.  Hinc  lapicidae,  linarii,  alii¬ 
que  artifices  ista  inhalare  soliti  non  raro  in  phthi- 
sin  labuntur.  Aer  humidus,  frigidus,  et  varius, 
exinanitiones  derepente  quiescentes,  pari  ratione 
nocere  possunt.  Huc  porro  spectant  calculi  pul¬ 
moni  infixi,  vociferatio  nimia,  et  alia  istiusmodi. 
Tibia  voceve  crebrius  canere  eodem  modo  laedit. 

Aliquando  morbo  veneris  inquinati  demum, 
humoribus  jam  hydrargyro  imbutis,  phthisi  ab¬ 
sumuntur  :  non  uti  opinor,  quod  syphilis  eam  mo¬ 
vet  ;  sed  quod  praeparata  ex  hydrargyro ,  prae 
stimulandi  facultate,  haud  secus  atque  noxae  jam 
relatae,  efficiunt,  ut  tubercula  inflammentur  et 
exulcerentur. 

II.  Nonnunquam  pneumonia  in  phtliisin  abit : 
id  est,  pulmone  inflammato  fit  abscessus,  sive 
apostema ,  in  phthisin ,  modo  causae  abditae  ad¬ 
sint,  desiturus.  Neque  simul  non  fateor  fieri 

posse,  ut  inflammatio  pulmonis  phthisin  subin¬ 
de,  tuberculis  irritandis,  cieat.  Non  vero  au¬ 
diendi  sunt,  qui  vomicam ,  citra  tubercula,  ades¬ 
se  posse  negant.  De  hoc  sane  auctores  potius 
verbo  quam  re  inter  se  dissentiunt.  Cullenus 
enim  ea  voce,  “  Vomica,”  utitur  ad  abscessum 
pulmonis  significandum:  Lanecius  contra,  ad 
tuberculum  jam  pure  malo  incluso  emollitum  in¬ 
dicandum. 

III.  Res  est  inter  medicos  satis  nota*  mem¬ 
branas  mucosas  inflammatas  saepe  pus  secernere. 
Exemplo  sit,  membrana  urethras  gonorrhoea  af¬ 
fecta,  vel  adnata  tenellis  inflammata.  Pari  ratio¬ 
ne,  si  membrana  animae  fistularum,  causis  mor¬ 
bi  propositi  abditis  praesentibus,  inflammatur ; 
proximum  est,  ut  pure  vitioso  secreto,  ulcus  denuo 
fiat.  Hacce  ratione,  ni  fallor,  Catarrhus9  Bron¬ 
chitis,  Bubeola,  Pertussis  (quibus  urgentibus, 
ista  membrana  inflammatur),  Phthisin  progig¬ 
nere  consuerunt. 


c 

DE  PROGNOSI. 

Si  quidem  causa  continens  hujus  mali  confir¬ 
mati  est  pulmonis  exulceratio,  nemo,  vel  leviter 
arte  medica  institutus,  non  intelligit,  spem  salu¬ 
tis  futurae  abjiciendam  esse.  Quo  pacto  enim 
fieri  potest,  ut  ulcus  motu  assiduo  exasperatum, 
atque  aeri  continenter  objectum,  habitu  corporis 
simul  vitioso,  sanescat?  Non  nisi  inter  initia, 
non  desperandum ;  tunc  enim  medicina  exulcera¬ 
tioni  interdum  occurrerre  poterit.  Simul  atque 
vero  infelix  pus  expuere,  et  fel  re  hectica  mace¬ 
rari  coeperit,  fatum  inevitabile  instare  convenit. 


DE  CURATIONE. 

I 

Duplici  consilio  medicus,  inter  Phthisin  cu¬ 
randam,  innititur ;  nimirum, 

I.  Cavendum,  ne  tubercula,  modo  adsint,  in¬ 
flammentur;  neve  inflammatio  pulmonis 
aut  membranae  mucosae  exorta  exulceratio¬ 
ne  finiatur. 

II.  Pulmone  jam  exulcerato,  signa  molesta  le¬ 
nienda  :  viribusque  succurrendum. 

I.  Coeli  mutatio  multum  saepe  valet.  Prae¬ 
stat  aer  aequalis,  purus,  cujus  temperies  gradu 
circiter  lxv.  vel  lxx.  indicetur.  Inter  prin¬ 
cipia,  Europam  meridionalem,  ni  vetent  bella, 
aut  res  familiaris  angusta,  aegrum  adire  oportet. 
Quod  si  ea  loca  petere  non  licet,  Devoniam  ade¬ 
undum  :  totamve  hyemem,  homo  conclavibus  arte 
tepefactis  continendus  est.  Carnes  assae  vel 
elixae,  condita  omnia,  potusque  meraci,  summo 
studio  fugi  debebunt.  Victus  e  lacte  asinino  et 
frugibus  aptissimus  est.  Cavere  simul  oportet, 
ne  vires  inedia  consumantur.  Uti  ignavia,  se¬ 
cernenda  et  excernenda  reprimendo ;  sic  quo¬ 
que  cursus  expeditior,  cor  arteriasque  incitando, 
nocebit. 

Panno  laneo,  veste  intima,  utendum  ;  eo  ut, 
citra  sudorem,  cutis  halitus  eliciatur. 

Quod  ad  medicinae  auxilia  ;  sanguinis  missio¬ 
ni,  exulcerantibus,  vomitus,  alvique  moventibus, 
atque  foliis  Digitalis  purpurea,  potissimum  con¬ 
fidere  oportet.  De  quorum  singulis  quam  bre¬ 
vissime  disputabo. 

De  Sanguine  mittendo. —  Si  spirandi  difficul¬ 
tas,  dolor  pectoris,  tussis,  febricula,  et  arteriae 
concitatae  vehementer  urgeant,  sanguinem  par¬ 
cius  mittere  proderit ;  satis  erit  uncias  elicere 
xii.  vel  xv.  Hoc  semel,  bis,  ter,  saepiusve  fieri 
debet,  prout  doceant  vires,  aetas,  corporis  indoles, 
motus  arteriarum,  dolor,  et  quae  sunt  hujusmodi. 

$ 

De  Exute  er  antibus. — Venis  rite  jam  vacue¬ 
factis,  emplastrum  Meloes  vesicatorii ,  aut  adeps 
Tartrate  Antimonii  mistus,  parti  pectoris  dolen¬ 
ti  imponendum.  Maximeque  in  teres  t,  ulcus  ibi¬ 
dem  aliquamdiu  servare,  unguento  jam  dicto,  vel 
unguento  e  foliis  Juniperi  Sabinx  admoto. 

y\ 

De  Vomitus  moventibus. — Quomodo  vomitus 
arte  illatus  proficiat,  incertus  haereo.  Sulphas 
Zinci  vel  Sulphas  Cupri  optime  eo  consilio  da¬ 
tur.  Alii  contendunt  vomitum  efficere  posse, 
ut  tubercula  resorbeantur.  Potius  conjicio,  si 
quid  prosit,  fructum  partim  e  nausea  praegressa 
deduci,  quae  cor  arteriasque  sedat ;  partim  e  pul¬ 
mone  corporeque  universo  exagitatis,  unde  spu¬ 
tum  expeditur,  secernendaque  et  excernenda  me¬ 
lius  secernuntur  et  excernuntur. 

De  Alvi  purgatione. — Alvus  lenioribus  me¬ 
dicamentis  solicitari  debet :  veluti  Oleo  Ricini 
communis ,  Sulphate  Magnesiae ,  Infuso  Cassia 
Senna ,  et  similibus :  facile  enim  moveri  solet, 
hoc  morbo  laborantibus. 

De  Digitali  purpurea. — Folia  Digitalis  pur¬ 
purea  interdum,  Phthisi  ineun te,  prosunt.  Val¬ 
de  tamen  suspicor,  multos  justo  pluris  hoc  medi¬ 
camentum  aestimasse.  Si  quid  valet,  proficere 
videtur,  ob  facultatem,  qua  pollet,  cor  atque  ar¬ 
terias  sedandi.  Si  concedendum  sit,  ministra¬ 
re  oportebit  guttas  x.  vel  xii.  bis  indies,  copia 
pedetentim  aucta. 

Denique,  incipiente  hoc  malo,  iis,  quae  deple¬ 
ant,  et  sedent,  utendum,  evitatis  simul  causis  ex¬ 
citantibus. 

t 

II.  Siquidem  ulcus  pulmonis  medicabile  non 
est,  medicum  penes  est  non  nisi  signis  graviori¬ 
bus  atque  perniciosis  occurrere,  atque  vires  refo- 
cillare.  Praesertim  lenire  oportet  tussim,  dolo¬ 
rem,  alvi  fluxum  atque  sudores  nocturnos. 

Tussis  et  dolor,  morbo  demum  confirmato,  opio 

optime  cedunt,  atque  demulcentibus.  Ex  his 
praepollet  Lichen  Islandicus. 

Quo  alvus  fusa  contineatur,  astringentia  opio 
juncta  concedi  debent :  nempe,  extractum  Aca¬ 
ciae  Catechu ,  Kino ,  extractum  Hxmatoxyli 
Campechiani ,  atque  Carbonas  Calcis.  Vinum 
rubrum  Lusitanicum  hisce  rite  accedit :  quip¬ 
pe  quod  non  solum  aliqua  astringendi  facultate 
pollet ;  verum  etiam  viribus  succurrere  poterit. 
Sudor  refrigerantibus  reprimendus  est,  praesertim 
Acido  Sulphurico  dilido.  Victu  nunc  utendum 
e  media  materia  ;  qualis  satis  nutriat,  neque  vero 
praeter  modum  calefaciat.  Hunc  in  finem  juscula 
sumenda ;  carnesque  assae  et  elixae,  jam  egelidae. 

Longe  saepissime  sanguinem  mittere,  atque  ex¬ 
ulcerantia  et  Digitalem  purpuream ,  Phthisi 
jam  confirmata,  ministrare,  prorsus  alienum  est ; 
nonnunquam  tamen  Phthisis  tuberculosa ,  vel 
febre  hectica  et  sputo  puris  praesentibus,  ista 
auxilia  desiderat :  fieri  enim  potest,  ut  quaedam 
tuberculorum,  aliis  exulceratis,  inflammentur. 
Rem  ita  se  habere  indicabunt  dolor  pectoris  acu¬ 
tus,  febris  ardens  et  arteriae  concitatae,  febre  hec¬ 
tica  simul  macerante,  et  pure  extussito. 

FINIS, 

